**Харолд 220325**

**Құдай қаншалықты үлкен?**

Жерден көрінетін ғаламның ең әдемі галактикаларының бірі Сомбреро галактикасы деп аталады. Бұл өте жарқын аспандық масса, өзінің қызықты атауын кең жиекті мексикалық бас киімге ұқсастығынан алды. Хаббл телескопының деректері, оның шын мәнінде 800 миллиард күнге баламалы үлкен нысан екенін анықтады. Егер сіз Сомбреро Галактикасының бір шетінен екінші жағына саяхаттағыңыз келсе, және егер сіз жарық жылдамдығымен саяхаттасаңыз, сізге 50 000 жыл қажет болар еді.

Біздің санамыз осындай үлкен өлшемдерді толықтай түсінуде қиындықтарға тап болады. Бірақ біз 800 миллиард күннің қаншалықты көп екенін толықтай түсіне алмасақ та, жай ғана түсінуге тырысудың өзі біршама жақсы, өйткені бұл Құдайдың қаншалықты үлкен, керемет екендігі туралы ұғымымызды кеңейтеді. Егер Құдай аспанды жаратқан болса, Ол Өзі жаратқан кез келген нәрседен күштірек және үлкенірек болуы керек, солай емес пе? Олай болса, ол сіздің өміріңізде кездесетін мәселелерден де үлкенірек болуы керек деген сөз емес пе? Құдаймен сіз үшін үмітсіз болып көрінетін жағдай туралы сөйлескен кезде, мінажат еткенде, осы тұжырымдаманы есте сақтаңыз.

Киелі кітапта, 32-інші Забур жырында мына сөздер жазылған: « Жаратқанның сөзімен аспан жаралды, Аузының лебімен жұлдыздар да жасалды. » (Забур 32:6). Бәлкім, біз Киелі кітапқа қоса, оқып, зерттеу үшін ең жақсы кітап - астрономия кітабы шығар. Тіпті біздің Құдайдың қаншалықты үлкен екеніне көз жүгіртудің өзі Оған сенуді сәл жеңілдетеді.

Бүгін жергілікті кітапханаңызда астрономия туралы кітапты қарап шығыңыз. Немесе интернеттен ғаламның өлшемін іздеп көріңіз. Егер солай етсеңіз, мен сіздің Құдайға деген сеніміңіздің арта түсетініне сенімдімін.